Pietų Afrikos ragasnapis

Pietų Afrikos ragasnapis (Bucorvus leadbeateri) – ragasnapinių paukščių (Bucerotiformes) būrio, dirvinių ragasnapių (Bucorvidae) šeimos paukščių rūšis.


 Paplitimas 
Savaime paplitę Pietų Afrikos šiaurėje ir rytuose, Rytų Afrikos pietiniuose regionuose, bei Centrinės Afrikos pietryčiuose (Kongo Demokratinės Respublikos pietryčiuose). Piečiausios populiacijos gyvena PAR Rytų Kyšulio provincijos pietryčiuose, šiauriausios populiacijos Kenijos vakaruose.

 Išvaizda 
Tai pati stambiausia ragasnapinių paukščių (Bucerotiformes) būrio rūšis, nors pagal kūno ilgį abisininiai ragasnapiai (Bucorvus abyssinicus) nežymiai didesni. Ūgis 90-110 cm, kūno ilgis 90-129 cm, atstumas tarp išskleistų abiejų sparnugalių apie 180 cm. Vidutinis svoris apie 3,77 kg, maksimalus - iki 6,3 kg.

Akys geltonos. Snapas juodas, tiesus, patinai su gerai išvystytu antsnapiu. Plunksnų danga juoda.

Lytinis dimorfizmas nežymus. Patinai už pateles šiek tiek stambesni. Patinų veidinė sritis ir kaklas su ryškiai raudonos odos ploteliais, patelių raudoname fone violetinė ar mėlyna dėmė. Jauniklių kaklo ir veido ploteliai geltoni.

 Gyvenimo būdas 
Monogamai. Užima teritorijas kurios būna daugiau nei 100 km², ir norėdami pranešti apie save, prie gerų oro sąlygų jų balsai girdimi iki 3 km atstumubirdmap.africa / Bucerotidae: hornbills. Savo teritorijose gyvena nedidelėmis grupelėmis po 2–11, bet dažniausiai po 3–5 individus miškingose vietovėse ir savanose. Grupelė maitintis skrenda į pievas, o miškuose nakvoja ir peri, ypač mėgsta plačialapių dominuojamas miškingas vietoves. Jie laikomi sėsliais, nes kaip parodo stebėjimų duomenys, metų sezonų migracija nežymi.

Peri apie 40 dienų, jaunikliai lizde išbūna apie 85 dienas, dar ketą mėnesių būna priklausomi nuo tėvų. Subręsta sulaukę nemažiau nei 4–6 metų amžiaus, o veistis poruojasi ir veistis pradeda maždaug nuo 10 metų. 

Tai ilgaamžiai paukščiai, laisvėje išgyvena 40-50 metųsanbi.org / Southern Ground-Hornbill, nelaisvėje iki 70 metųnationalgeographic.com / Southern ground hornbill.

 Mityba 
Pietų Afrikos ragasnapiai plėšrūs paukščiai, minta įvairiais gyviais: sraigėmis, driežais, varliagyviais, gyvatėmis, vėžliais, vabzdžiais ir žinduoliais maždaug iki kiškių dydžiocpsg.org / Southern Ground-Hornbill  Bucorvus leadbeateri; SPECIES CONSERVATION STRATEGY & ACTION PLAN: ZIMBABWE 2020–2021, įskaitant voveres, žiurkes ir net nedideles primatų rūšis. Daugiausia grobio susigauna žemėje. Ieškodami maisto vaikšto lėtai ir grupelės nukeliauja didelius atstumus. Kartais minta ir augalų vaisiais bei sėklomis.

 Šaltiniai 

 Nuorodos 
 xeno-canto.org / Southern Ground Hornbill · Bucorvus leadbeateri · (Vigors, 1825) (Pietų Afrikos ragasnapių balso įrąšai)
 birdlife.org / Southern Ground-Hornbill Bucorvus leadbeateri
 ebird.org / Southern Ground-Hornbill Bucorvus leadbeateri
 birdsoftheworld.org / Southern Ground-Hornbill Bucorvus leadbeateri
 youtube.com / The Bringers of Thunder (vaizdo medžiagoje Pietų Afrikos ragasnapiai)
 youtube.com / SOUTH AFRICA southern ground hornbill, Kruger national park (hd-video) (vaizdo medžiagoje Pietų Afrikos ragasnapiai)

 Galerija 

Kategorija:Ragasnapiniai